Castellammare di Stabia

Castellammare di Stabia on linnaks nimetatav omavalitsusüksus ("comune") Itaalias Campania maakonnas Napoli provintsis. Castellammare di Stabia sai linnaõigused vabariigi presidendi 1953. aasta 1. märtsi dekreediga.
Castellammare di Stabia kõrgus merepinnast on 6 meetrit, asustustihedus keskmiselt inimest ruutkilomeetri kohta.
Haldus.
Napolist umbes 30 km kagus asuv Castellammare di Stabia piirneb järgmiste omavalitsusüksustega: Gragnano, Pimonte, Pompei, Santa Maria la Carità, Torre Annunziata, Vico Equense.
Castellammare di Stabia halduspiirides asuvad järgmised asulad ja asumid: Fratte, Madonna della Libera, Pioppaino, Ponte Persica, Pozzano, Privati, Quisisana, Scanzano, Varano.
Loodus.
Castellammare di Stabia asub Napoli provintsi lõunaosas, Vesuuvi piirkonna ja Sorrento poolsaare vahel. Castellammare di Stabia keskmine kõrgus merepinnast on 5 meetrit, haldushoone asub 6 meetri kõrgusel merepinnast, kõrgeimaks punktiks on Faito mägi (1202 m). Põhjas eraldab Castellammare di Stabiat Torre Annunziatast ja Pompeist Sarno jõgi, läänepiiriks on Napoli laht.
Ajalugu.
Castellammare di Stabia alad (tänapäeva Varano) olid asustatud hiljemalt alates 8. sajandist eKr Samniitidele järgnesid etruskid ja seejärel kreeklased. Asula nimeks oli sel ajal Stabiae.
Roomlased vallutasid ala aastal 340 eKr. Liitlassõja ajal (91–88 eKr) alistus Stabiae pärast pikka piiramist Lucius Cornelius Sulla vägedele. Asula purustati täielikult, rajati Nuceria sadam. Endiste kindlustuste asemele rajati villad, termid jms.
Stabiae sai rängalt kannatada 62. aasta maavärinas. 79. aasta 24. augusti Vesuuvi purse mattis tuha alla Pompei ja Stabiae. Kuna asulat polnud pärast maavärinat veel täielikult taastatud, siis oli seal ka elanikke vähem ja vastavalt ka vähem hukkunuid kui näiteks Pompeis. Stabiaes hukkus Vesuuvi purset jälgima tulnud Plinius Vanem.
Uus asula rajati rannikule. Tegeldi peamiselt põllumajanduse ja kalapüügiga. Sorrento hertsogiriigi võimu ajal rajati Pozzano lähistele mäenõlvale kindlus. Aastast 1086 pärineb esimene kirjalik ülestähendus asula kohta, "Castrum ad Mare" nime all.
1731. aastal läks Castellamare Karl VI võimu alt Carlos III võimu alla. Castellammare di Stabiast sai Napoli kuningriigi (hiljem Mõlema Sitsiilia kuningriigi) üks arenenumaid linnu. 1783. aastal avati siin Itaalia esimene laevatehas, 1842. aastal sai Castellamare di Stabia raudteeühenduse Napoliga. 1906. aastal avati 19,4 km pikkune Castellamare di Stabia-Sorrento trammiliin (suleti 1946. aastal).
Mälestusmärgid ja vaatamisväärsused.
Sakraalarhitektuur.
Kirikud.
Castellammare di Stabias on ligi 50 katoliku kirikut (19 kogudust).
 Ehituse algus 1587, kasutusel alates 1643, sissepühitsemine 1893
Pühakojad.
Castellammare di Stabias on neli pühakoda.
Tsiviilarhitektuur.
Grotta San Biagio.
San Biagio grott on kalju sisse uuristatud antiikaegne kristlik tempel. Võimalik, et antiikajal kasutati koopast saadud tuffi ehitusmaterjalina. 6. sajandil rajati katakombide asemele benediktlaste kirik. 6.–14. sajandil valminud, hästi säilinud freskosid saab tänapäeval vaadata üldsusele külastamiseks avatud kirikus.
 Castellamare di Stabia keskaegne kindlusloss; 10. sajandil püstitatud kastell täitis kuni 18. sajandini kaitseülesandeid.
Militaarhitektuur.
Scoglio di Rovigliano.
Lubjakivist Rovigliano kalju ("Scoglio di Rovigliano") asub Napoli lahes, Sarno jõe suudme juures, piiril Torre Annunziataga. Aastal 938 ehitati kaljusaarele klooster, 1564. aastal muudeti see kaitseks türgi piraatide vastu kindluseks.
Veed.
Castellamare di Stabia maapõu on rikas eri liiki mineraalvete poolest (28 liiki).Väävlisisaldusega veed (Acque Solforose)
Bikarbonaat-kaltsiumi sisaldusega veed (Acque Bicarbonato Calciche)
Mineraalveed (Acque Medio Minerali)
Cassarmonica.
Cassarmonica ehk muusikapaviljon pühitseti sisse 1900. aasta 28. aprillil. 9 aasta pärast purustas tugev edelatuul ehitise. Asemele ehitatud uus muusikapaviljon anti linnale üle 1911. aasta 4. augustil.
Infrastruktuur.
Raudtee.
Castellamare di Stabia territooriumil on kaks raudteeliini: Torre Annunziata – Gragnano ja Torre Annunziata – Sorrento liinid. 2013. aasta alguses oli Castellamares 6 tegutsevat raudteejaama.
Sadamad.
Castellamare di Stabias on kaks sadamat, kaubasadam ja 2007. aasta sisse pühitsetud turismisadam ("Porto Marina di Stabia"), mis on Itaalia üks suurimaid.
Köisraudtee.
1952. aasta 24. augustil sisse pühitsetud köisraudtee ühendab Castellamaret Faito mäega.